ஐதரசன் நீக்கல்வினை
'''ஐதரசன் நீக்கல்வினை''' (''dehydrogenation'') என்பது ஒரு [[மூலக்கூறு|மூலக்கூறில்]] இருந்து [[ஐதரசன்|ஐதரசனை]] நீக்கப் பயன்படும் ஒரு [[வேதி வினை]]யாகும். இவ்வினை ஐதரசனேற்ற வினைக்கு நேரெதிர் வினையாக உள்ளது. தொழிற்முறை மற்றும் ஆய்வகமுறை ஆகியவிரு முறைகளிலும் ஐதரசன் நீக்கல் வினைகள் மேற்கொள்ளப்படுகின்றன. [[நிறைவுற்ற கொழுப்பு]]களை [[நிறைவுறாக் கொழுப்பு]]களாக மாற்றுவதற்கு ஐதரசன் நீக்கல் வினை பயன்படுகிறது. ஐதரசன் நீக்கல் வினையைத் வினையூக்கிகளைப் போலத் தூண்டும் [[நொதி]]கள் [[ஐதரசனேசு]]கள் எனப்படுகின்றன. [[சிடைரின்]] உற்பத்திக்கு உதவும் [[நுண் வேதிப்பொருட்கள்]], [[கொழுப்பு வேதிப்பொருட்கள்]], [[பெட்ரோலிய வேதிப்பொருட்கள்]] மற்றும் [[அழுக்குநீக்கி]] தொழிற்சாலைகளில் ஐதரசன் நீக்கல் வினை விரிவாகப் பயன்படுகிறது.
 
 == ஐதரசன் நீக்கல்வினை வகைகள் ==
 
 [[கரிமச் சேர்மம்|கரிமச்சேர்மங்களில்]] பல்வேறு வகையான ஐதரசன் நீக்கல் வினை செயல் முறைகள் விவரிக்கப்படுகின்றன.
 
 *பொதுவான [[அரோமாட்டிக் ஐதரோகார்பன்|அரோமாட்டிக் ஐதரோகார்பனில்]], ஆறு உறுப்பினர் கொழுப்பு வட்டமான வளையங்கள் கொண்ட சேர்மத்தை (எ.கா. வளைய எக்சேன்) ஐதரசனேற்ற ஏற்பிகள் முன்னிலையில் வழக்கமான [[அரோமாட்டிக்காதல்]] வினையில் ஈடுபடுத்தமுடியும். [[கந்தகம்]] மற்றும் [[செலீனியம்]] தனிமங்கள் இச்செயல்முறையை ஊக்குவிக்கின்றன. 2,3 டைகுளோரோ-5,6 டைசயனோ-1,4 பென்சோகுயினோன்]] போன்ற [[குயினோன்]]கள் மிகச்சிறப்பானவைகளாகும்.
 *[[ஆல்ககால்]]களை [[கீட்டோன்]]களாக அல்லது [[ஆல்டிகைடு]]களாக மாற்றும் ஆக்சிசனேற்ற முறைகளில் தாமிரகுரோமைட்டு என்ற உலோக [[வினையூக்கி]] பயன்படுத்தப்படும்போது ஐதரசன் நீக்கல் நிகழ்கிறது. ஆக்சிசனேற்றத்தின் முதல்நிலையில் ஐதரசன் ஆல்ககாலில் இருந்து ஆல்டிகைடு அல்லது கீட்டோனுக்கு மாற்றப்படுகிறது.
 *[[அமைன்]]களை [[நைட்ரைல்]]களாக மாற்றும் ஐதரசன் நீக்கல் வினையில் அயோடின் பென்டாபுளோரைடு ({{chem|IF|5}}) போன்ற பலவகையான வினையூக்கிகள் பயன்படுகின்றன.
 *[[ஆல்க்கேன்|பாரஃபின்]]கள் மற்றும் [[ஆல்க்கீன்|ஒலிபீன்]]களின் ஐதரசன் நீக்கல் வினை- [[பென்ட்டேன்]] மற்றும் ஐசோ பென்டேன் போன்ற பாரஃபின்களை 500 பாகை [[செல்சியசு]] வெப்பநிலையில் [[குரோமியம்]] (III) ஆக்சைடு வினையூக்கியின் உதவியோடு பென்டீன் மற்றும் ஐசோ பென்டீன்களாக மாற்ற முடியும்.
 
 == உதாரணங்கள் ==
 ஐதரசன் நீக்கல் வினைக்கான உதாரணங்களில் ஒன்றாக [[எத்தில்பென்சீன்|எத்தில்பென்சீனில்]] இருந்து [[சிடைரின்]] உற்பத்தி செய்யும் தொழிற்முறை தயாரிப்பைக் கூறலாம். இம்முறையில் ஐதரசன் நீக்கல் வினையூக்கியாக இரும்பு (III) ஆக்சைடு பயன்படுகிறது. பொட்டாசியம் ஆக்சைடு அல்லது பொட்டாசியம் கார்பனேட்டும் பலவாறு பரிந்துரைக்கப்படுகின்றன.
 
 :C&lt;sub&gt;6&lt;/sub&gt;H&lt;sub&gt;5&lt;/sub&gt;CH&lt;sub&gt;2&lt;/sub&gt;CH&lt;sub&gt;3&lt;/sub&gt;    →  C&lt;sub&gt;6&lt;/sub&gt;H&lt;sub&gt;5&lt;/sub&gt;CH=CH&lt;sub&gt;2&lt;/sub&gt; + H&lt;sub&gt;2&lt;/sub&gt;
 
 [[மெத்தனால்|மெத்தனாலில்]] இருந்து தொழில் முறையில் [[பார்மால்டிகைடு]] தயாரிக்கும் முறையும் ஒரு ஐதரசன் நீக்கல் வினையாகக் கருதப்படுகிறது. இங்கு [[ஆக்சிசன்]] ஏற்பியாக பயன்படுகிறது. இவ்வினைக்கு [[வெள்ளி (தனிமம்)|வெள்ளி]] உலோகம் அல்லது [[இரும்பு]] மற்றும் [[மாலிப்டினம்|மாலிப்டினக்]] கலவை  அல்லது [[இருவனேடியம் ஐயொட்சைட்டு|வனேடியம் ஆக்சைடு]]கள் பொதுவான வினையூக்கிகள் ஆகும். பொதுவாகப் பயனாகும் [[பார்மாக்சு செயல்முறை|பார்மாக்சு]] வினையில் மெத்தனால் மற்றும் ஆக்சிசன் 250 – 400 பாகை வெப்பநிலையில் வினைபுரிந்து பார்மால்டிகைடு உருவாகிறது:&lt;ref name=Ullmann&gt;Günther Reuss, Walter Disteldorf, Armin Otto Gamer, Albrecht Hilt “Formaldehyde” in Ullmann's Encyclopedia of Industrial Chemistry, 2002, Wiley-VCH, Weinheim. {{DOI|10.1002/14356007.a11_619}}&lt;/ref&gt;. இவ்வினைக்கான சமன்பாடு
 
 :2 CH&lt;sub&gt;3&lt;/sub&gt;OH + O&lt;sub&gt;2&lt;/sub&gt;  →  2 CH&lt;sub&gt;2&lt;/sub&gt;O + 2 H&lt;sub&gt;2&lt;/sub&gt;O
 
 * [[பியூட்டேன்]]
 * [[பியூட்டின்]]
 * [[வளைய எக்சேன்]] 
 * [[புரோபேன்]]&lt;ref name=&quot;Technology Economics Program&quot;&gt;{{cite web|url=http://www.slideshare.net/intratec/propylene-production-via-propane-dehydrogenation-part-2|title= Polypropylene Production via Propane Dehydrogenation part 2, Technology Economics Program|publisher=by Intratec, {{ISBN|978-0615702162}}, Q3 2012}}&lt;/ref&gt;
 
 == மேற்கோள்கள் ==
 *''Advanced Organic Chemistry'', Jerry March, 1162-1173.
 *''http://www.firstprincipals.com/DeHydrogenation.htm'' {{Webarchive|url=https://web.archive.org/web/20120425062000/http://www.firstprincipals.com/DeHydrogenation.htm |date=2012-04-25 }}
 {{reflist}}
 
 [[பகுப்பு:நீக்கல் வினைகள்]]